Appetite for Destruction

Appetite for Destruction () — ამერიკული მძიმე როკ-ჯგუფ Guns N' Roses-ის სადებიუტო სტუდიური ალბომი, გამოცემული 1987 წლის ივლისში ლეიბლზე Geffen Records. კრიტიკოსებმა მას მაღალი შეფასება მისცეს. დისკი მოხვდა ამერიკული ’ბილბორდის’ 200-ეულში. 2008 წლის მონაცემებით მას RIAA-სგან 18-ჯერ აქვს მინიჭებული პლატინის სტატუსი, ხოლო მსოფლიო მასშტაბით ამავე წლის მონაცემებით, მისი გაყიდული ასლების რაოდენობა 28 მილიონს აჭარბებს. იგი ითვლება ყველა დროის ყველა გაყიდვად სადებიუტო ალბომად, რითაც უსწრებს ჯგუფ „ბოსტონის“ სადებიუტო დისკს Boston, რომელსაც 17 გზის პლატინა აქვს მიღებული.

 შექმნა 

1988 წლის ინტერვიუში ექსლ როუზი ამბობდა, რომ ალბომის სიმღერების დიდი ნაწილი დაიწერა ლოს-ანჯელესის საკლუბო ტურის პერიოდში. მოგვიანებით ჯგუფის ალბომებზე გამოჩნდა სიმღერები, რომლებიც ამ პერიოდში და ამ ალბომისთვის იქმნებოდა - Back Off Bitch, You Could Be Mine, ნოემბერი Rain და Don't Cry. ამბობდნენ, რომ ნოემბერი Rain არ შესულა ამ ალბომში, ვინაიდან უკვე დაიგეგმა სიმღერის Sweet Child 'O Mine შეტანა და ალბომზე უკვე იყო ერთი ბალადა (თუმცა, ეს პოლიტიკა შეიცვალა ალბომებზე Use Your Illusion I და Use Your Illusion II, სადაც ერთ ბალადაზე მეტი იყო შეტანილი.

მიუხედავად იმისა, რომ სიმღერების ავტორებად ჯგუფის ხუთივე წევრია დასახელებული, მათი უმეტესობის ჩაწერა სოლო-კომპოზიციების სახით დაიწყო, თითოეული წევრის მიერ. ასეთებია It's So Easy (დაფ მაკ-კეგენი) და Think About You (იზი სტრედლინი). Rocket Queen იყო ადლერის/სლეშის დაუსრულებელი სიმღერა, რომელიც მათი წინა პროექტისათვის Road Crew დაიწერა. Anything Goes, რომლის ავტორიც ჰოლივუდი როუზი იყო (სიმღერა შეტანილი იქნა კრებულში The Roots of Guns N' Roses) ასევე Appetite-ისათვის გადამუშავდა.

სხვა სიმღერებში ასახულია ჯგუფის რეაქცია ლოს-ანჯელესის როკ-ენ-როლური ანდერგრაუნდის დებოშზე. ასეთია Welcome to the Jungle, დაწერილი ექსლის მიერ ნიუ-იორკში ერთ-ერთი ვიზიტის გავლენით. სიმღერების ნაწილში გამახვილებულია ყურადღება ჯგუფის წევრთა ადრეულ წლებზე. ასეთი სიმღერაა Out ta Get Me, ექსლ როუზის პრობლემებზე სამართალდამცველებთან, რომლებიც ინდიანაში ცხოვრებისას ჰქონდა.Bozza, Anthony, & Slash (2007). Slash. Harper Entertainment: New York. pp. 109 სიმღერების ნაწილი ეძღვნება ჯგუფის წევრთა მეგობარ გოგონებს - Sweet Child o' Mine, Think About You, My Michelle, You're Crazy და Rocket Queen.

 ინფორმაცია სიმღერებზე 
 Welcome to the Jungle 
გამოიცა ჯგუფის პირველი სინგლის სახით, 1987 წლის 3 ოქტომბერს და მოხვდა ბილბორდის 100-ეულის #7 პოზიციაზე. სინგლში შეტანილია AC/DC-ს სიმღერის Whole Lotta Rosie ქავერ-ვერსია. ბრიტანულ გამოცემაში მის მაგივრად წარმოდგენილი იყო Mr. Brownstone, სტუდიური ალბომიდან. 2009 წელს არხმა VH1 Welcome to the Jungle დაასახელა ყველა დროის საუკეთესო მძიმე როკ სიმღერად.

 Out ta Get Me 
ტექსტში აქცენტია ექსლ როუზის პრობლემებზე სამართალდამცველებთან, რომლებიც მას ინდიანაში ცხოვრებისას ჰქონდა. გიტარისტ სლეშის თქმით, ეს სიმღერა უფრო სწრაფად დაიწერა, ვიდრე Welcome to the Jungle, ანუ სამ საათზე ნაკლებ პერიოდში.

 Paradise City 
თავის ავტობიოგრაფიაში სლეში საუბრობს, რომ ეს სიმღერა დაიწერა ნაქირავები ავტოფურგონის სალონში, როდესაც ჯგუფი ბრუნდებოდა სან ფრანცისკოდან, სხვა ჯგუფთან, Rock N Riders ერთად. იგი ამტკიცებს, რომ ჯგუფი ნამდვილად ამ ფურგონის უკანა ნაწილში იჯდა, სვამდა და უკრავდა აკუსტიკურ გიტარებზე და სწორედ მაშინ იქნა მოფიქრებული სიმღერის შესავალი. დაფ მაკ-კეგენმა და იზი სტრედლინმა მასთან ერთად დაიწყეს დაკვრა. სლეშმა წაიღიღინა მელოდია, ხოლო ექსლმა მხარი აუბა ტექსტით Take me down to the Paradise City. სლეშმა დაამატა Where the grass is green and the girls are pretty. ამის შემდეგ ექსლმა გაიმეორე პირველი სტრიქონი, ხოლო სლეშმა ჩასვა Where the girls are fat and they've got big titties. ექსლმა დაასრულა Take . . . me . . . home!. სლეშს მოეწონა თავისი მეორე სტრიქონი, თუმცა ჯგუფის დანარჩენი წევრების აზრი განსხვავდებოდა.

 My Michelle 
სიმღერა ეძღვნება ჯგუფის მეგობარ მიშელ იანგს, რომელსაც მადლობას უხდიან ალბომის 'Appetite For Destruction' გარეკანზე. ექსლის თანახმად, იგი და იანგი იმყოფებოდნენ მანქანაში, როდესაც რადიოში ჟღერდა ელტონ ჯონის Your Song. იანგმა მაშინ ახსენა, რომ ყოველთვის სურდა, მის შესახებ ვინმეს სიმღერა შეექმნა. მოგვიანებით იგი კმაყოფილი დარჩა ამ კომპოზიციით,

 Sweet Child O' Mine 
ალბომის მეცხრე სიმღერა და მესამე სინგლი. იგი გამოვიდა 1988 წლის 18 აგვისტოს და მოხვდა ბილბორდის 100-ეულის სათავეში, იქცა რა ჯგუფის ერთადერთ #1 აშშ სინგლად. ბრიტანეთში მან #6 პოზიციამდე მიაღწია.

სიმღერის ტექსტში საუბარია ექსლის იმ პერიოდის მეგობარ გოგონაზე ერი ევერლიზე. ნაწყვეტი, რომელიც ჟღერს დასაწყისში მხოლოდ ხუმრობაა - სლეში აწყობდა გიტარას და შემთხვევით დაუკრა ცირკის ტიპის მელოდია.

 You're Crazy 
თავდაპირველად იგი დაიწერა, როგორც აკუსტიკური ნომერი, მაგრამ ალბომისთვის Appetite for Destruction გადამუშავებული იქნა.. ეს ვერსია არის ჯგუფის ერთ-ერთი ყველაზე სწრაფი კომპოზიცია. უფრო ნელი, აკუსტიკური მოხვდა ალბომში G N' R Lies. მოცემული ვერსია ასევე სრულდებოდა ელექტრონულ გიტარებზე. მისი ერთ-ერთი ჩანაწერი შესულია ალბომში Live Era: '87–'93).

სიმღერის სამუშაო სახელწოდება იყო Fucking Crazy.

 Anything Goes 
ჯგუფის ერთ-ერთი პირველი სიმღერა, რომელიც 1981 წელს დაიწერა მისი თავდაპირველი სახელწოდება იყო My Way, Your Way.#Davis 2008 pg 166, Crash into Anything Goes, originally titled My Way Your Way by Hollywood Rose, written by Izzy and Chris Webber.

 გაფორმება 

ალბომის ორიგინალური ყდა ეფუძნებოდა რობერტ უილიამსის ნახატს Appetite for Destruction. მასზე გამოსახული იყო რობოტის ტიპის მოძალადი, რომელსაც ლითონის შურისმაძიებელი სჯიდა. მას შემდეგ, რაც ამის გამო რამდენიმე სარეალიზაციო ქსელმა უარი თქვა ალბომის გავრცელებაზე, მოხდა გარეკანის შეცვლა - ნახატით, რომელზეც გამოსახული იქნა ჯვარი ჯგუფის წევრების სახეებით თავის ქალების სტილში. ალბომის უკანა გარეკანზე გამოყენებულია რობერტ ჯონის, მარკ კენტერისა და ჯელ ლიუს ფოტოსურათები. 2008 წლის გრამფირფიტის გამოცემაზე დაგეგმილი იყო ორიგინალური გარეკანის აღდგენა, მაგრამ ლეიბლმა იგი შეცვალა თავის ქალების ვერსიით. ვინილის ხელმეორე გამოცემაზე ჯგუფის შემოქმედებაში პირველად იქნა წარმოდგენილი გაფრთხილება Parental Advisory. მანამდე იგი იბეჭდებოდა კომპაქტ-დისკის პოლიეთილენის შეფუთვაზე (ასევე აუდიოკასეტაზე) და მოგვიანებით - თავად ყუთზე.

ისეთ გამოცემებზე, რომლებიც ორგვერდიან ფორმატს ითვალისწინებდა (გრამფირფიტები და აუდიოკასეტები), გვერდებს ეწოდებოდა არა A და B, არამედ G და R. სიმღერები 1-6 (ანუ G გვერდი) წარმოადგენდნენ სიმღერებს ნარკოტიკებსა და ქალაქის ცხოვრებაზე. მეორე გვერდი, რომელზეც წარმოდგენილი იყო სიმღერები სიყვარულზე, სექსსა და ურთიერთობებზე, იყო R გვერდი.

 გავლენა და წარმატება 
 1989 წელს ჟურნალმა როლინგ სტოუნი Appetite for Destruction-ს უწოდა 1980-იანი წლების რიგით 20-ე საუკეთესო ალბომი.
 იგივე ჟურნალმა მოგვიანებით ეს ალბომი შეიყვანა ყველა დროის 500 საუკეთესო ალბომის სიის #61 პოზიციაზე.
 2001 წელს ჟურნალმა Q დაასახელა Appetite for Destruction ყველა დროის 50 ყველაზე მძიმე ალბომის რეიტინგში.
 2004 წელს ჟურნალმა Q Appetite for Destruction ასევე დაასახელა კლასიკური როკის უდიდეს ალბომებს შორის
 2003 წელს ტელეარხმა VH1 Appetite for Destruction დაასახელა ყველა დროის რიგით 42ე საუკეთესო ალბომად.
 2002 წელს რესურმა Pitchfork Media დაასახელა Appetite for Destruction რიგით 59-ე პოზიციაზე სიაში 1980-იანი წლების 100 საუკეთესო ალბომი.
 ჟურნალში Spin ალბომი დასახელდა #18 პოზიციაზე, სიაში 100 საუკეთესო ალბომი, 1985-2005.
 ჟურნალმა Kerrang! ასევე შეადგინა ყველა დროის 100 საუკეთესო როკ-ალბომის სია, სადაც Appetite for Destruction #1 პოზიციას იკავებდა.
 როკ-მუსიკის დიდების დარბაზის 200 რჩეული ალბომის სიაში ეს დისკი #32 პოზიციას იკავებს. სია შეადგინა ჩანაწერთა გავრცელების ეროვნულმა ასოციაციამ.
 2006 წელს ჟურნალმა Q ეს ალბომი დაასახელა 1980-იანი წლების 40 საუკეთესო ალბომის სიის #10 პოზიციაზე .Q აგვისტო 2006, Issue 241
 2006 წელს ალბომი მოხვდა ჟურნალის Guitar World მიერ შედგენილია ყველა დროის 100 საუკეთესო საგიტარო ალბომის სიის #2 პოზიციაზე.

 სიმღერების სია 
ყველა სიმღერის ავტორია Guns N' Roses; It's So Easy-ს თანაავტორია უესტ ერკინი. სიმღერის Anything Goes თანაავტორია კრის უებერი. სხვა ავტორები მითითებულია.

 პერსონალი 

Guns N' Roses
 ექსლ როუზი - ვოკალი, დამატებითი ვოკალი, სინთეზატორი, პერკუსია
 სლეში - წამყვანი გიტარა, რითმული გიტარა, აკუსტიკური გიტარა
 იზი სტრედლინი - რითმული გიტარა, წამყვანი გიტარა, დამატებითი ვოკალი, პერკუსია
 დაფ მაკ-კეგენი - ბას გიტარა, დამატებითი ვოკალი
 სტივენ ედლერი - დასარტყმელი საკრავები
დამატებითი პერსონალი
 მაიკლ კლინკი – პროდიუსერი
 სტივ თომპსონი – ხმის მიქსი
 მაიკლ ბარბიერო – ხმის მიქსი
 ჯორჯ მარინო – მასტერინგი
 ვიქტორ დეილიო, დეივ რიცაზი, მიკაჯა რაიანი, ჯულიან სტოლი - ხმის ინჟინერის თანაშემწეები

 ენდი უდოფი - ხმის ინჟინერის თანაშემწე
 ჯეფ პო –ხმის ინჟინერის თანაშემწე
 რობერტ უილიამსი – ნახატები
 მაიკლ ჰოჯსონი - დიზაინი
 რობერტ ჯონი – ფოტოგრაფია
 ჯეკ ლიუ - ფოტოგრაფია
 გრეგ ფრიმენი - ფოტოგრაფია

 ადგილები ჩარტში 
 ალბომი 
წელიჩარტიადგილი1988ბილბორდის 20011989

 სინგლები 
 წელი სიმღერა ჩარტი უმაღლესი პოზიცია 1988 Sweet Child O' Mine ბილბორდის 100-ეული1 მეინსტრიმ როკი7 Welcome to the Jungle ბილბორდის 100-ეული7 მეინსტრიმ როკი37 Nightrain ბილბორდის 100-ეული93  1989 მეინსტრიმ როკი26 Paradise City ბილბორდის 100-ეული5 მეინსტრიმ როკი14

სერტიფიცირებები

 სქოლიო 

კატეგორია:1987 წლის ალბომები
კატეგორია:1987 წლის სადებიუტო ალბომები
კატეგორია:Guns N' Roses-ის ალბომები
კატეგორია:Geffen Records-ის ალბომები